CELEX: 32020R1319
Language: sl
Date: 2020-09-22 00:00:00
Title: Izvedbena uredba Komisije (EU) 2020/1319 z dne 22. septembra 2020 o vpisu imena v register zaščitenih označb porekla in zaščitenih geografskih označb („Provola dei Nebrodi“ (ZOP))

23.9.2020   
               
               
                  SL
               
               
                  Uradni list Evropske unije
               
               
                  L 309/7
               
            
         IZVEDBENA UREDBA KOMISIJE (EU) 2020/1319
         z dne 22. septembra 2020
         o vpisu imena v register zaščitenih označb porekla in zaščitenih geografskih označb („Provola dei Nebrodi“ (ZOP))
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(3)(a) Uredbe,
         ob upoštevanju naslednjega:
         
                     (1)
                  
                  
                     Zahtevek Italije za registracijo imena „Provola dei Nebrodi“ kot zaščitene označbe porekla (ZOP) je bil v skladu s členom 50(2)(a) Uredbe (EU) št. 1151/2012 objavljen v Uradnem listu Evropske unije (2).
                  
               
                     (2)
                  
                  
                     Komisija je 22. oktobra 2019 prejela ugovor Belgije. Komisija je ugovor, ki ga je poslala Belgija, 31. oktobra 2019 posredovala Italiji. Komisija je 19. decembra 2019 prejela utemeljen ugovor v predpisanem roku.
                  
               
                     (3)
                  
                  
                     Komisija je preučila ugovor, ki ga je poslala Belgija, in ugotovila, da je dopusten.
                  
               
                     (4)
                  
                  
                     Komisija je z dopisom z dne 19. februarja 2020 zainteresirani strani pozvala, naj začneta ustrezna posvetovanja, da bi dosegli dogovor v skladu s svojimi notranjimi postopki.
                  
               
                     (5)
                  
                  
                     Čeprav Italija in Belgija nista dosegli dogovora, je Belgija umaknila ugovor zoper registracijo imena „Provola dei Nebrodi“ z dopisom z dne 16. junija 2020, naslovljenim na italijanske organe.
                  
               
                     (6)
                  
                  
                     Zato bi bilo treba označbo porekla „Provola dei Nebrodi“ (ZOP) vpisati v register –
                  
               SPREJELA NASLEDNJO UREDBO:
         
            Člen 1
            Ime „Provola dei Nebrodi“ (ZOP) se registrira.
            Ime iz prvega odstavka opredeljuje proizvod iz skupine 1.3 Siri iz Priloge XI k Izvedbeni uredbi Komisije (EU) št. 668/2014 (3).
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 22. septembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 343, 14.12.2012, str. 1.
         
            (2)  UL C 257, 31.7.2019, str. 18.
         
            (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).